Folketellingen 1920

Folketellingen 1920 i Norge ble avholdt 1. desember 1920.  Folketallet pr. 1. desember var 2 649 775. Folketellingen 1920 var den trettende i rekken siden den første fullstendige folketellingen i 1769, og er nominell; det vil at den inneholder personopplysninger som navn og alder. Den ble publisert etter 100 år ved midnatt 1. desember 2020, da klausulen på 100 år opphører i henhold til statistikkloven § 8.Folketellingen 1920 kom etter en periode med betydelig økning i levestandarden i Norge. Tellingen inneholder mye ny informasjon om norske boligforhold, og viste at folk bodde bedre enn ved tidligere folketellinger ettersom byggeskikkene i byer og bygder var i endring. Den dokumenterte likevel hvordan det i Kristiania var slik at «øst var verst» (i arbeiderstrøk), mens «vest var best» (de kondisjonertes strøk), ifølge SSB. Samtidig kom folketellingen i kjølvannet av første verdenskrig og spanskesyken, og den fanger opp virkningene av disse globale hendelsene på demografien.Folketellingen skulle etter planen publiseres i fullstendig søkbar versjon 1. desember 2020, men Arkivverket ble kraftig forsinket etter å ha møtt problemer det ikke var tatt høyde for i planleggingen av digitaliseringen. Ved publiseringstidspunktet var folketellingen i sin helhet skannet. I hovedsak var folketellingen også ferdig transkribert, men det gjensto noe i de største byene og i noen store landkommuner (herred). Imidlertid var kun 227 av landets 705 kommuner gjort tilgjengelige for søk, hvilket omfattet 18 % av folketallet. Mye av arbeidet i digitaliseringen er basert på dugnadsinnsats fra over 650 frivillige.Pr. januar 2022 var Arkivverkets målsetning at alle herredskommuner, med unntak av Aker, er ferdig søkbare i begynnelsen av februar 2022, og alle byer utenom Kristiania, Bergen og Trondheim i løpet av mars 2022. Hele folketellingen skal være søkbar i løpet av våren 2022, selv om sluttdato for Kristiania er usikker.Per 1. februar 2023 var 699 av 705 kommuner tilgjengelige for søk på nett, av disse hovedsakelig landkommuner - kun den mest folkerike landkommunen, Aker, gjenstår. I 14 fylker er samtlige kommuner søkbare. Flere av byene gjenstår - for hele landet 5 av 62 byer. Tilsammen omfatter de søkbare landkommuner og byer 81,3 % av folketallet i landet ved folketellingen. De(n) siste landkommunen og byene publiseres fortløpende etter hvert som de blir klare. Med den nåværende publiseringstakten vil det skje i løpet 2023.
I det videre følger befolkningsoversikt fordelt på landets byer, herredskommuner og fylker i 1920. Den opprinnelige statistikken skiller mellom landdistrikt (herred) og byer, men er her slått sammen for hvert (før 2018) fylke.


== Ikke-søkbare kommuner ==
Pr. 1. februar 2023 gjenstår 6 kommuner i 6 fylker, hvilket er fem byer og en landkommune. Dette var de mest folkerike kommunene, hvis innbyggere utgjør nesten 19% av Norges befolkning i 1920.


== 01. Østfold ==
Samtlige byer og landkommuner søkbare.


== 02. Akershus ==
Alle byer, 26 landkommuner søkbare.


== 03. Kristiania ==
Ikke søkbar.


== 04. Hedmark ==
Samtlige byer og landkommuner søkbare.


== 05. Oppland ==
Samtlige byer og landkommuner søkbare.


== 06. Buskerud ==
Tre byer, alle landkommuner søkbare.


== 07. Vestfold ==
Samtlige byer og landkommuner søkbare.


== 08. Telemark ==
Samtlige byer og landkommuner søkbare.


== 09. Aust-Agder ==
Samtlige byer og landkommuner søkbare.


== 10. Vest-Agder ==
Tre byer, alle landkommuner søkbare.


== 11. Rogaland ==
Samtlige byer og landkommuner søkbare.


== 12. Hordaland ==
Samtlige landkommuner søkbare. (Ingen byer.)


== 13. Bergen ==
Ikke søkbar.


== 14. Sogn og Fjordane ==
Samtlige byer og landkommuner søkbare.


== 15. Møre ==
Samtlige byer og landkommuner søkbare.


== 16. Sør-Trøndelag ==
Ingen by, alle landkommuner søkbare.


== 17. Nord-Trøndelag ==
Samtlige byer og landkommuner søkbare.


== 18. Nordland ==
Samtlige byer og landkommuner søkbare.


== 19. Troms ==
Samtlige byer og landkommuner søkbare.


== 20. Finnmark ==
Samtlige byer og landkommuner søkbare.


== Folketallet i Norge 1920 ==


== Referanser ==


== Eksterne lenker ==
Arkivverket: Søk etter personer i folketellingen fra 1920 (ufullstendig)
SSB: Utgitte publikasjoner knyttet til folketellingen i 1920